CELEX: 32009R0886
Language: et
Date: 2009-09-25 00:00:00
Title: Komisjoni määrus (EÜ) nr 886/2009, 25. september 2009 , milles käsitletakse valmistise Saccharomyces cerevisiae CBS 493.94 lubamist hobuste söödalisandina (loa omanik Alltech France) (EMPs kohaldatav tekst)

26.9.2009   
            
            
               ET
            
            
               Euroopa Liidu Teataja
            
            
               L 254/66
            
         
      KOMISJONI MÄÄRUS (EÜ) nr 886/2009,
   25. september 2009,
   milles käsitletakse valmistise Saccharomyces cerevisiae CBS 493.94 lubamist hobuste söödalisandina (loa omanik Alltech France)
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistise kasutamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb valmistise Saccharomyces cerevisiae CBS 493.94 uue kasutusviisi lubamist hobuste söödalisandina, mis liigitatakse söödalisandite kategooriasse „zootehnilised lisandid”.
            
         
               (4)
            
            
               Selle valmistise kasutamiseks hobuste puhul oli ajutiselt luba antud komisjoni määrusega (EÜ) nr 1812/2005 (2).
            
         
               (5)
            
            
               Euroopa Toiduohutusamet (edaspidi „toiduohutusamet”) jõudis oma 4. märtsi 2009. aasta arvamuses järeldusele, et valmistis Saccharomyces cerevisiae CBS 493.94 ei mõju kahjulikult loomade ega inimeste tervisele ega keskkonnale ning et selle valmistise kasutamine võib olulisel määral soodustada kiudainete seedimist (3). Toiduohutusameti arvates ei ole vajadust turustamisjärgse järelevalve erinõuete järele. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödas söödalisandi analüüsimise meetodi kohta.
            
         
               (6)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. september 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  ELT L 291, 5.11.2005, lk 18.
   
      (3)  The EFSA Journal (2009) 991, lk 1–14.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või –kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained.
                  
               
            
                  4a1704
               
               
                  Alltech France
               
               
                  
                     Saccharomyces cerevisiae
                  
                  CBS 493.94
               
               
                  
                               
                           
                           
                              Söödalisandi koostis
                              
                                 Saccharomyces cerevisiae valmistis
                              CBS 493.94, mis sisaldab vähemalt järgmist:
                              tahkel kujul 1 × 109 CFU/g lisandit
                           
                        
                               
                           
                           
                              Toimeaine kirjeldus:
                              
                                 Saccharomyces cerevisiae CBS 493.94
                           
                        
                               
                           
                           
                              Analüüsimeetod (1):
                              
                                           
                                       
                                       
                                          Arvu määramine: süviskülvimeetod, kasutades klooramfenikool-glükoos-pärmiekstrakti agarit.
                                       
                                    
                                           
                                       
                                       
                                          Identifitseerimistunnused: polümeraasi ahelreaktsioon
                                       
                                    
                        
               
                  hobused
               
               
                  —
               
               
                  1,6 × 109
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus
                           
                        
                              2.
                           
                           
                              Soovitatav kogus: 4,7 × 109 CFU/kg täissöödas
                           
                        
               
                  16. oktoober 2019
               
            
         (1)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives